ΑΠΟΦΑΣΕΙΣ
Αριθμ. ΥΠΕΝ/ΔΝΕΠ/49436/2479
Περαίωση της διαδικασίας κτηματογράφησης Καταχώριση των πρώτων εγγραφών στα κτημα-
τολογικά βιβλία - Ορισμός της ημερομηνίας για
την έναρξη ισχύος του Κτηματολογίου: 1) Στην
Περιφερειακή Ενότητα Λακωνίας της Περιφέρειας Πελοποννήσου και ειδικότερα: α) στη Δημοτι-
κή Ενότητα Μυστρά (Τοπικές Κοινότητες Αγίου
Ιωάννου (Λακεδαίμονος), Μυστρά, Μαγούλας και
Παρορείου) και β) στη Δημοτική Ενότητα Σπαρτιατών (Τοπική Κοινότητα Αφισίου) του Δήμου
Σπάρτης. 2) Στην Περιφερειακή Ενότητα Μεσσηνίας της Περιφέρειας Πελοποννήσου και ει-
δικότερα: α) στη Δημοτική Ενότητα Καλαμάτας
(Τοπική Κοινότητα Ελαιοχωρίου) του Δήμου Καλαμάτας, β) στη Δημοτική Ενότητα Θούριας (Το-
πική Κοινότητα Μικρομάνης) του Δήμου Καλαμάτας και γ) στη Δημοτική Ενότητα Μεσσήνης
(Τοπική Κοινότητα Μαυρομματίου Παμίσου) του
Δήμου Μεσσήνης».
Ο ΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις της παρ. 1 του άρθρου 11, του άρθρου 12
και της παρ. 4 του άρθρου 13α του ν. 2308/1995 «Κτηματογράφηση για τη δημιουργία Εθνικού Κτηματολογίου.
Διαδικασία έως τις πρώτες εγγραφές στα κτηματολογικά
βιβλία και άλλες διατάξεις» (Α΄ 114), όπως ισχύουν.
2. Τις διατάξεις της παρ. 3 του άρθρου 1 του ν. 2664/
1998 «Εθνικό Κτηματολόγιο και άλλες διατάξεις» (Α΄275),
όπως ισχύει.
3. Τις διατάξεις των παρ. 1 και 11 του άρθρου 1, του
άρθρου 3 και της παρ. 2 του άρθρου 13 του ν. 4164/2013
«Συμπλήρωση των διατάξεων περί Εθνικού Κτηματολογίου και άλλες ρυθμίσεις» (Α΄ 156).
4. Τις διατάξεις των παρ. 1, 3 και 4 του άρθρου 1 και της
παρ. 3 του άρθρου 37 του ν. 4512/2018 «Ρυθμίσεις για
την εφαρμογή των Διαρθρωτικών Μεταρρυθμίσεων του
Προγράμματος Οικονομικής Προσαρμογής και άλλες
διατάξεις» (Α΄ 5).
5. Τις διατάξεις του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, που
κυρώθηκε με το άρθρο πρώτο του π.δ. 63/2005 (Α΄ 98).
6. Τις διατάξεις της 10887/12-03-2007 απόφασης του
Υπουργού Περιβάλλοντος, Χωροταξίας και Δημοσίων
Έργων «Μεταφορά αρμοδιοτήτων και πόρων του Οργανισμού Κτηματολογίου και Χαρτογραφήσεων Ελλάδος
(Ο.Κ.Χ.Ε.) στην Ανώνυμη Εταιρεία «ΚΤΗΜΑΤΟΛΟΓΙΟ Α.Ε.»
(Β΄416).
7. Την 27826/28-06-2010 απόφαση Υπουργού Περιβάλλοντος, Χωροταξίας και Δημοσίων Έργων «Κήρυξη περι-
οχών υπό κτηματογράφηση για τις εργασίες του Εθνικού
Κτηματολογίου» (Β΄1077), με την οποία κηρύχθηκαν υπό
κτηματογράφηση, μεταξύ άλλων, οι προκαποδιστριακές
Κοινότητες Αγίου Ιωάννου, Αφισίου, Μαγούλας, Μυστρά
και Παρορείου της Περιφερειακής Ενότητας Λακωνίας
και οι προκαποδιστριακές Κοινότητες Ελαιοχωρίου, Μικρομάνης και Μαυροματίου Παμίσου της Περιφερειακής
Ενότητας Μεσσηνίας της Περιφέρειας Πελοποννήσου.
8. Την αριθμ. ΥΠΕΝ/ΔΝΕΠ/18877/1096/29-03-2018
εξουσιοδότηση υπογραφής «Με εντολή Υπουργού» του
ΥΠΕΝ και «Με εντολή Αναπληρωτή Υπουργού» του ΥΠΕΝ
στους Γεν. Γραμματείς κ.λπ. (Β΄1228).
9. Το αριθμ. 69/8/22-05-2019 απόσπασμα πρακτικού
του Διοικητικού Συμβουλίου του Ν.Π.Δ.Δ. «ΕΛΛΗΝΙΚΟ
ΚΤΗΜΑΤΟΛΟΓΙΟ».
10. Το γεγονός ότι από την έκδοση της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Άρθρο 1
Διαπιστώνεται η περαίωση της διαδικασίας κτηματογράφησης και η ολοκλήρωση της καταχώρισης των πρώ-
των εγγραφών στα κτηματολογικά βιβλία για τα ακίνητα:
1. Στην Περιφερειακή Ενότητα Λακωνίας της Περιφέρειας Πελοποννήσου και ειδικότερα: α) στη Δημοτική
Ενότητα Μυστρά (Τοπικές Κοινότητες Αγίου Ιωάννου
(Λακεδαίμονος), Μυστρά, Μαγούλας και Παρορείου) και
β) στη Δημοτική Ενότητα Σπαρτιατών (Τοπική Κοινότητα
Αφισίου) του Δήμου Σπάρτης.
2. Στην Περιφερειακή Ενότητα Μεσσηνίας της Περιφέρειας Πελοποννήσου και ειδικότερα: α) στη Δημοτική
Ενότητα Καλαμάτας (Τοπική Κοινότητα Ελαιοχωρίου) του
Δήμου Καλαμάτας και β) στη Δημοτική Ενότητα Θούριας
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
12 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2298
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2298/12.06.2019
(Τοπική Κοινότητα Μικρομάνης) του Δήμου Καλαμάτας
και γ) στη Δημοτική Ενότητα Μεσσήνης (Τοπική Κοινότητα Μαυρομματίου Παμίσου) του Δήμου Μεσσήνης, κατά
μεταφορά από τους αναμορφωμένους κτηματολογικούς
πίνακες και διαγράμματα της Ανάρτησης, όπου αυτά περιλαμβάνονται, με αριθμό ειδικού πρωτοκόλλου παραλαβής
κτηματολογικών στοιχείων από το Ν.Π.Δ.Δ. «ΕΛΛΗΝΙΚΟ
ΚΤΗΜΑΤΟΛΟΓΙΟ» 289/06-05-2019 για τις ίδιες περιοχές.
Άρθρο 2
1. Ως ημερομηνία έναρξης ισχύος του Κτηματολογίου
σε όλες τις περιοχές του άρθρου 1 ορίζεται η 12η Ιουνίου
2019, ημέρα Τετάρτη.
2. Η έναρξη ισχύος του Κτηματολογίου στις περιοχές
αυτές αφορά μόνο στα ακίνητα που περιλαμβάνονται
στους αναμορφωμένους κτηματολογικούς πίνακες και
διαγράμματα της Ανάρτησης, με αριθμό ειδικού πρωτοκόλλου παραλαβής κτηματολογικών από το Ν.Π.Δ.Δ.
«ΕΛΛΗΝΙΚΟ ΚΤΗΜΑΤΟΛΟΓΙΟ» 289/06-05-2019, για τα
οποία διενεργήθηκαν οι πρώτες εγγραφές στο κτηματολογικό βιβλίο.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 6 Ιουνίου 2019
Με εντολή Υπουργού
Η Γενική Γραμματέας Χωρικού Σχεδιασμού
και Αστικού Περιβάλλοντος
ΕΙΡΗΝΗ ΚΛΑΜΠΑΤΣΕΑ

[Source: 20190202298.pdf | Tokens: 4711]